ID-kaardiga koos saab iga kasutaja ümbriku autoriseerimiskoodidega.  PIN1-kood võimaldab oma  isikut elektrooniliselt tuvastada, PIN2-kood anda digiallkirja.  PUK-koodi abil saab avada lukustunud PIN-koode.        Kui oled oma  PIN-koodid kaotanud või unustanud, saad uue koodiümbriku kas Politsei- ja Piirivalveameti Kodakondus- ja Migratsioonibüroost või pangakontorist. Kodakondus- ja Migratsioonibüroost saab uued PIN-koodid tasuta, pangakontoris väljastatakse uued PIN-koodid vastavalt panga hinnakirjale.  Teeninduspunktide nimekirja ja täpsema info leiad SIIT.